CELEX: 31995R0356
Language: mt
Date: 1995-02-20 00:00:00
Title: Ir-Regolament tal-Kunsill (KE) Nru 356/95 tal-20 ta’ Frar 1995 li jemenda Regolament (KE) Nru 3286/94 dwar proċeduri tal-Komunità fil-qasam mal-politika kummerċjali komuni sabiex jiġi assigurat li d-drittijiet tal-Komunità jiġu mħaddma taħt regoli ta’ kummerċ internazzjonali, b’mod partikolari dawk li twaqqfu taħt l-awspiċji tal-Organizzazzjoni Dinjija tal-Kummerċ (WTO)

Avviż Legali Importanti

|

31995R0356

Official Journal L 041 , 23/02/1995 P. 0003 - 0003

		Ir-Regolament tal-Kunsill (KE) Nru 356/95tal-20 ta’ Frar 1995li jemenda Regolament (KE) Nru 3286/94 dwar proċeduri tal-Komunità fil-qasam mal-politika kummerċjali komuni sabiex jiġi assigurat li d-drittijiet tal-Komunità jiġu mħaddma taħt regoli ta’ kummerċ internazzjonali, b’mod partikolari dawk li twaqqfu taħt l-awspiċji tal-Organizzazzjoni Dinjija tal-Kummerċ (WTO)IL-KUNSILL TAL-UNJONI EWROPEA,Wara li kkunsidra t-Trattat li jwaqqaf il-Komunità Ewropea, u b’mod partikolari Artikolu 113 dwar dan,Wara li kkunsidra l-proposta mill-Kummissjoni,Billi permezz ta’ Regolament (KE) Nru 3286/94 [1], il-Kunsill adotta proċeduri tal-Komunità biex jassigura li l-Komunità teżerċita d-drittijiet tagħha taħt regoli internazzjonali ta’ kummerċ;Billi Artikolu 15(2) tar-Regolament (KE) Nru 3286/94 irrevoka r-Regolament tal-Kunsill (KEE) Nru 2641/84 tas-17 ta’ Settembru 1984 fuq it-tisħiħ tal —politika kummerċjali komuni b’mod partikolari f’dak li għandu x’jaqsam mal-ħarsien kontra prassi kummerċjali illeċiti [2];Billi taħt Artikolu 16(1) dwar dan ir-Regolament (KE) Nru 3286/94 japplika għal proċeduri mibdija wara l-1 ta’ Jannar 1995;Billi huwa għalhekk xieraq li wieħed jemenda Artikoli 15(2) u 16 (1) tar-Regolamment (KE) Nru 3286/94 biex jingħad b’mod ċar illi r-Regolament (KE) Nru 3286/94 japplika wkoll għal proċeduri li għadhom pendenti sa nhar l-1 ta’ Jannar 1995, imma li dwarhom il-proċeduri ta’ inkjestà mill-Komunità kienu ntemmu,ADOTTA DAN IR-REGOLAMENT:Artikolu 1Ir-Regolament (KE) Nru 3286/94 għandu jiġi emendat kif ġej:1. Artikolu 15(2) ikun mibdul b’dan li ġej:"2. Regolament (KEE) Nru No 2641/84 huwa issa revokat. Referenzi għar-Regolament revokat jiġu meqjusa bħala referenzi għal dan ir-Regolament fejn ikun xieraq";2. Artikolu 16 ikun mibdul b’dan li ġej:"Artikolu 16Dħul fis-seħħDan ir-Regolament jidħol fis-seħħ fl-1 ta’ Jannar 1995.Huwa japplika għal proceduri mibdija wara dik id-data kif ukoll għal proceduri pendenti f’dik id-data u li dwarhom proċeduri ta’ inkjestà mill-Komunità ikunu ġew mitmuma."Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-1ta’ Jannar 1995.Dan ir-Regolament għandu jorbot fl-intier tiegħu u jkun applikabbli b’mod dirett f’kull Stat Membru.Magħmul fi Brussel fl-20 ta’ Frar 1995.Għall-KunsillIl-PresidentE. Alphandéry[1] ĠU No L 349, tal-31.12.1994, p. 71.[2] ĠU No L 252, tad-29.9.1984, p. 1. Ir-Regolament kif emendat permezz tar-Regolament (KE) Nru 522/94 (ĠU No L 66, ta’ l-10.3.1994, p. 10).--------------------------------------------------